6 vas oor renosterhoringsFoto: SAPD Ses verdagtes sal Maandag in die Vryheid-landdroshof in KwaZulu-Natal verskyn nadat daar renosterhorings in hul besit gevind is. Die verdagtes is Saterdag in hegtenis geneem nadat twee voertuie deur die provinsiale span teen renosterstroping op die Vryheid-pad voorgekeer is. Die twee voertuie is deursoek en daar is op vier renosterhorings beslag gelê. Die inhegtenisnemings is gemaak ná ŉ intelligensiegedrewe operasie deur lede van die provinsiale taakspan. Die verdagtes sal in die hof verskyn op aanklag van die onwettige besit van renosterhorings. Foto: SAPD